| **Oskar Barnack** |
| --- |
|  |
| Oskaras Barnakas (1936 m. sausis) |
| Gimė | 1879 m. lapkričio 1 d.*Lynow, Nuthe-Urstromtal*, Vokietija |
| Mirė | 1936 m. sausio 16 d. (56 metai)Bad Nauheimas, Vokietija |
| Tautybė | vokietis |
|  |
| Veikla | inžinierius, konstruktorius. Sukūrė pirmuosius 35 mm fotoaparatus. |
| Sritis | optika, fototechnika |
|  |
|  **Vikiteka** | Oskar Barnack |

**Oskaras Barnakas** (*Oskar Barnack*; 1879 m. lapkričio 1 d. – 1936 m. sausio 16 d.) – Vokietijos optikas inžinierius, tiksliosios mechanikos specialistas, konstruktorius ir 35 mm fotografijos (ir fotoaparatų) išradėjas.

Gyvenimas ir karjera
--------------------

1911 m. Barnakas vadovavo mikroskopų tyrimams „Ernst Leitz Optische Werke" kompanijoje Veclaro mieste (Hesenas, Vokietija). Dabar ši buvusi kompanijos dalis sudaro atskirą kompaniją *Leica Microsystems*. O. Barnakas buvo entuziastas fotografas, bet to meto fotografinė įranga dėl silpnos sveikatos jam buvo per sunki. 1912 m. jis sukonstravo fotoaparatą, naudojantį 35 mm juostelę.

1913–1914 m. jis buvo „Leitz" kompanijos konstravimo darbų vadovas. Jis buvo jėga, prastūmusi pirmus masiškai pardavinėtus 135 tipo fotoaparatus ir įvedęs į praktiką 24×36 mm juostelių formatą, kuris vėliau tapo žinomas kaip 35 mm formatas. O. Barnakas sirgo astma, todėl ieškojo būdų, kaip sumažinti fotografuoti lauke skirtų fotoaparatų bei jų stovų dydį ir masę. Jo 35 mm formato konstrukcijos padėjo išpopuliarinti idėją, kad kuriant negatyvą reikia eksponuoti nedidelį juostelės plotą, o vėliau vaizdą padidinti fotodidintuvu.

Prasidėjęs I Pasaulinis karas sutrukdė pradėti gaminti pirmus „Leica" fotoaparatus, tai nusikėlė iki 1924 m. Publikai šie fotoaparatai buvo pateikti tik 1925 m. kai „Leica" vadovas optikas Ernstas Leicas (*Ernst Leitz*) surizikavo ir leido pagaminti 1000 fotoaparatų seriją.

Naujojosios „Leica" vietoje fotoplokštelių, kurias naudojo senosios „Leica" fotokameros, naudojo standartizuoto dydžio fotojuostos atkarpą, pritaikytą iš 35 mm *Eastman Kodak* juostos. Barnakas nutarė, kad 18×24 mm (3:4 santykio) standartiniai kadrai (naudoti kinematografe) yra nepakankamai dideli, kad užtikrintų gerą nuotraukų kokybę su to meto fotojuostomis, tad kadro dydį padidino iki 24×36 mm (2:3 santykis), kur vaizdas orientuotas horizontaliai, o ne vertikaliai.

100-osioms O. Barnako gimimo metinėms *World Press Photo* organizaciją įsteigė Oskaro Barnako premiją (*Oskar Barnack Award*), kurios teikimą dabar administruoja *Leica Camera*.

* O. Barnako muziejus Lynow kaime, kur Barnakas gimė.O. Barnako muziejus *Lynow* kaime, kur Barnakas gimė.
* Paminklas O. Barnakui VeclarePaminklas O. Barnakui Veclare
* Vokiečių karininkas (O. Barnako fotografija)Vokiečių karininkas (O. Barnako fotografija)
* Veclaro gatvės 1914 m. (O. Barnako fotografija)Veclaro gatvės 1914 m. (O. Barnako fotografija)
* Skrendančio dirižablio šešėlis (O. Barnako fotografija)Skrendančio dirižablio šešėlis (O. Barnako fotografija)

Nuorodos
--------

1. 1 2  Lance Day, Ian McNeil, ed. (1996). *Biographical Dictionary of the History of Technology*. Routledge. ISBN 0-415-19399-0.
2. 1 2  Late to Digital, Leica Slow to Refocus, Wall Street Journal, September 16, 2008, p. B1
3. ↑  „1979, Floris Bergkamp, Individual awards, Oskar Barnack Award", World Press Photo. Accessed 25 May 2014.
4. ↑  „Leica Oskar Barnack Award". Accessed 25 May 2014.

* Leica Camera AG
* Leica History by Thorsten Overgaard
* „Oskar Barnack" International Photography Hall of Fame
* Oskar Barnack films on the European Film Gateway